
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 915 


18 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
ΝΠΔΔ «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ 

ΤΟΥ ΔΗΜΟΥ ΠΟΛΥΚΑΣΤΡΟΥ». 1 

Σύσταση Αμιγούς Δημοτικής Επιχείρησης με την επω¬ 
νυμία «Δημοτική Επιχείρηση Δήμου Ινναχωρίου» 
Νομού Χανιών. 2 


ΑΠΟΦΑΣΕΙ Σ 

Αριθ. 5934 

( 1 ) 

Έγκριση του Οργανισμού Εσωτερικής Υπηρεσίας του 
ΝΠΔΔ «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ 
ΤΟΥ ΔΗΜΟΥ ΠΟΛΥΚΑΣΤΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις διατάξεις του άρθρου 8 παρ. 5 του 
Ν. 2307/95. 

2. Τις διατάξεις των Προεδρικών Διαταγμάτων 37/1987 
& 22/1990. 

3. Την 27/2001 απόφαση του Δ.Σ. του ΝΠΔΔ «ΠΑΙΔΙΚΟΙ 
ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ ΤΟΥ ΔΗΜΟΥ ΠΟΛΥ- 
ΚΑΣΤΡΟΥ» που αφορά την ψήφιση του Ο.Ε.Υ. του. 

4. Την 189/2001 απόφαση του Δ.Σ. του Δήμου Πολυκά- 
στρου. 

5. Την αριθμό 3/2002 γνωμοδότηση του Υπηρεσιακού 
Συμβουλίου Υπαλλήλων των Ο.Τ.Α. Ν. Κιλκίς. 

6. Την αριθμ. 5631/26.7.2000 (ΦΕΚ 1339/Β/2000) από¬ 
φαση του Γ.Γ. Περιφέρειας Κεντρικής Μακεδονίας με την 
οποία μεταβιβάζεται το δικαίωμα υπογραφής με εντολή 
του στην Δ/ντρια Τοπικής Αυτοδιοίκησης & Δ/σης, απο¬ 
φασίζουμε: 

Εγκρίνουμε τον Οργανισμό Εσωτερικής Υπηρεσίας 
του ΝΠΔΔ ΤΩΝ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ 
ΣΤΑΘΜΩΝ ΤΟΥ ΔΗΜΟΥ ΠΟΛΥΚΑΣΤΡΟΥ ο οποίος έχει 
ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΩΝ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 
ΤΟΥ ΔΗΜΟΥ ΠΟΛΥΚΑΣΤΡΟΥ 

ΚΕΦΑΛΑΙΟ Α 
Άρθρο 1 

Το νεοσυσταθέν Ν.Π.Δ.Δ. έχει την επωνυμία: «Παιδικοί 
και Βρεφονηπιακοί Σταθμοί Δήμου Πολυκάστρου» (ΦΕΚ 
766/Β/18.6.2001) στο οποίο ενοποιήθηκαν ο 1ος Βρεφο¬ 
νηπιακός Σταθμός Πολυκάστρου, ο 2ος Παιδικός Σταθ¬ 
μός Πολυκάστρου, ο Παιδικός Σταθμός Βαφιοχωρίου, ο 
Παιδικός Σταθμός Ευζώνων και ο Παιδικός Σταθμός Πο- 
ντοηράκλειας. 

Άρθρο 2 

Σκοπός του νέου Ν.Π.Δ.Δ. του Δήμου Πολυκάστρου εί¬ 
ναι: «η καθημερινή φύλαξη, φροντίδα, ημερήσια διατρο¬ 
φή, διαπαιδαγώγηση και ψυχαγωγία νηπίων και βρεφών 
εργαζομένων γονέων, η πολύπλευρη νοητική, συναισθη¬ 
ματική, κοινωνική, ψυχοσωματική ανάπτυξη των παιδιών 
και η προπαρασκευή τους για τη φυσική μετάβασή τους 
από την οικογενειακή ζωή στο σχολικό περιβάλλον». 

Άρθρο 3 

Αντικείμενο του Οργανισμού 

Αντικείμενο του Οργανισμού αυτού είναι: 

α) Η εσωτερική διάρθρωση των υπηρεσιών των Παιδι¬ 
κών Σταθμών. 

β) Η αριθμητική και ποιοτική στελέχωσήτους. 

γ) Οι αρμοδιότητες και οι θέσεις του στελεχιακού δυνα¬ 
μικού τους κατά κατηγορίες και κλάδους. 

ΚΕΦΑΛΑΙΟ Β 

Διάρθρωση και Αρμοδιότητες Υπηρεσιών και Τμημάτων 
Άρθρο 4 

Διάρθρωση των Υπηρεσιών των Σταθμών 

Συνιστάται στους πέντε (5) ενιαίους Παιδικούς και Βρε¬ 
φονηπιακούς Σταθμούς του Δήμου Πολυκάστρου, ως ένα 
Νομικό Πρόσωπο, υπηρεσία σε επίπεδο Διεύθυνσης, απο- 
τελούμενης από πέντε (5) τμήματα, ήτοι των: 1ου Βρεφο¬ 
νηπιακού Σταθμού Πολυκάστρου, 2ου Παιδικού Σταθμού 
Πολυκάστρου, Παιδικού Σταθμού Βαφιοχωρίου, Παιδικού 
Σταθμού Ευζώνων και Παιδικού Σταθμού Ποντοηράκλειας. 

Οι Δημοτικοί Παιδικοί και Βρεφονηπιακοί Σταθμοί που θα 
ιδρύονται μελλοντικά από το Δήμο θα αποτελούν Τμήματα 
στη Δ/νση του ενιαίου Δημοτικού Νομικού Προσώπου. 

Άρθρο 5 

Γενικές Αρμοδιότητες Υπηρεσιών και Τμημάτων 
Α. Διεύθυνση 

Αποτελεί το ανώτερο διοικητικό όργανο της καθημερι¬ 
νής λειτουργίας των Παιδικών και Βρεφονηπιακών Σταθ¬ 
μών του Δήμου Πολυκάστρου και τον ουσιαστικό συνδε¬ 
τικό κρίκο μεταξύ του Σταθμών και του Διοικητικού τους 
Συμβουλίου, που είναι και το ανώτατο διοικητικό όργανο 
των Σταθμών ως Ν.Π.Δ.Δ. 

Έχει την εποπτεία και την καθοδήγηση των υπηρεσιών 
των Παιδικών Σταθμών, καθώς και της γενικότερης λει¬ 
τουργίας τους. 

Συμμετέχει στις συνεδριάσεις του Διοικητικού Συμβου¬ 
λίου και εισηγείται θέματα, χωρίς όμως δικαίωμα ψήφου, 
στις περιπτώσεις που δεν είναι μέλος του Διοικητικού 
Συμβουλίου. 

Β. Τμήματα Παιδικών και Βρεφονηπιακών Σταθμών 
Προϊστάμενος 

Αποτελείτο ανώτερο Διοικητικό όργανο του κάθε Τμή¬ 
ματος, Παιδικού και Βρεφονηπιακού Σταθμού, και το συν¬ 
δετικό κρίκο μεταξύ Τμήματος και Δ/νσης. 

Έχει την εποπτεία και την καθοδήγηση των υπηρεσιών 
του κάθε τμήματος καθώς και της γενικότερης λειτουρ¬ 
γίας του. 

ΚΕΦΑΛΑΙΟ Γ 

Θέσεις, Προσόντα Διορισμού, Καθήκοντα Προσωπικού 
Άρθρο 6 

Οργανική Σύνθεση, Διαβάθμιση και Κατάταξη Θέσεων 

Με βάση το οργανωτικό σχήμα και τις αντίστοιχες ανά¬ 
γκες λειτουργίας του Ν.Π.Δ.Δ., «Παιδικοί και Βρεφονη¬ 
πιακοί Σταθμοί Δήμου Πολυκάστρου», η οργανωτική σύν¬ 
θεση, διαβάθμιση και κατάταξη του προσωπικού ορίζο¬ 
νται ως ακολούθως κατά κατηγορία και κλάδο. 

1. Κατηγορία ΤΕ 

α. Κλάδος ΤΕ2 Κοινωνικών Λειτουργών 
Θέσεις 1 
Βαθμοί Δ έως Α 

β. Κλάδος ΤΕ9 Βρεφονηπιοκόμων ή ΤΕ16 Νηπιαγωγών 
Θέσεις 13 (9 για νήπια, 4 για βρέφη) 

(3 θέσεις για τα νήπια του 1 ου Βρεφονηπιακού Σταθμού 
Πολυκάστρου, 4 θέσεις για τα βρέφη του 1ου Βρεφονη¬ 
πιακού Σταθμού Πολυκάστρου, 3 θέσεις για το 2ο Παιδι¬ 
κό Σταθμό Πολυκάστρου, 1 θέση για τον Παιδικό Σταθμό 
Βαφιοχωρίου, 1 θέση για τον Παιδικό Σταθμό Ευζώνων 
και 1 θέση για τον Παιδικό Σταθμό Ποντοηράκλειας). 
Βαθμοί Δ έως Α 

Ο αριθμόςτων θέσεωντου παραπάνω κλάδου είναι ανά¬ 
λογος με τον αριθμό των παιδιών. 

Η αναλογία Βρεφονηπιοκόμων-παιδιών έχει ως εξής: 

α) Μία Βρεφονηπιοκόμος ανά 5 βρέφη 

β) Μία Βρεφονηπιοκόμος ανά 25 νήπια 

γ. Κλάδος ΤΕ17 Διοικητικού-Λογιστικού 

Θέσεις 1 

Βαθμοί Δ έως Α 

2. Κατηγορία ΔΕ 

α. Κλάδος ΔΕ8 Βοηθών Βρεφοκόμων-Παιδοκόμων 
Θέσεις 4 

(2 θέσεις για τον Ιο Βρεφονηπιακό Σταθμό Πολυκά¬ 
στρου και 2 θέσεις για το 2ο Παιδικό Σταθμό Πολυκά¬ 
στρου) 

Βαθμοί Δ έως Α 

β. Κλάδος ΔΕ29 Οδηγών Αυτοκινήτων 
Θέσεις 1 
Βαθμοί Δ έως Α 


γ. Κλάδος ΔΕ Διαχειριστών 

Θέσεις 1 

Βαθμοί Δ έως Α 

δ. Κλάδος ΔΕ32 Μαγείρων 

Θέσεις 5 

Βαθμοί Δ έως Α 

3. Κατηγορία ΥΕ 

α. Κλάδος ΥΕ1 Κλητήρων-Θυρωρών-Γενικών Καθηκό¬ 
ντων 
Θέσεις 1 
Βαθμοί Ε έως Β 

β. Κλάδος ΥΕ 14 Βοηθών Μαγείρων 
Θέσεις 3 

(1 θέση για τον Ιο Βρεφονηπιακό Σταθμό Πολυκά¬ 
στρου, 1 θέση για το 2ο Παιδικό Σταθμό Πολυκάστρου και 
1 θέση για τον Παιδικό Σταθμό Βαφιοχωρίου). 

Βαθμοί Ε έως Β 

γ. Κλάδος ΥΕ 16 Προσωπικού Καθαριότητας 
Θέσεις 8 

(2 θέσεις για τα νήπια του 1ου Βρεφονηπιακού Σταθμού 
Πολυκάστρου, 1 θέση για τα βρέφη του 1ου Βρεφονηπια¬ 
κού Σταθμού Πολυκάστρου, 2 θέσεις για το 2ο Παιδικό 
Σταθμό Πολυκάστρου, 1 θέση για τον Παιδικό Σταθμό Βα- 
φιοχωρίου, 1 θέση για τον Παιδικό Σταθμό Ευζώνων και 1 
θέση για τον Παιδικό Σταθμό Ποντοηράκλειας). 

2 Βαθμοί Ε έως Β 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 
α. Κλάδος ΥΕ14 Βοηθών Μαγείρων με σχέση εργασίας 
Ιδιωτικού Δικαίου αορίστου χρόνου. 

Θέσεις 2 

(1 θέση γιατον Ιο Βρεφονηπιακό Σταθμό Πολυκάστρου 
και 1 θέση γιατον Παιδικό Σταθμό Ευζώνων). 

β. Κλάδος ΥΕ16 Προσωπικού καθαριότητας με σχέση 
εργασίας Ιδιωτικού Δικαίου αορίστου χρόνου 
Θέσεις 2 

(1 θέση γιατον Ιο Βρεφονηπιακό Σταθμό Πολυκάστρου 
και 1 θέση γιατον Παιδικό Σταθμό Ευζώνων). 

Οι παραπάνω προσωρινές προσωποπαγείς θέσεις είναι 
πλήρης απασχόλησης και καταργούνται με την έξοδο των 
υπαλλήλων από την υπηρεσία. 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

Με σχέση εργασίας Ιδιωτικού Δικαίου Ορισμένου Χρό¬ 
νου για την αντιμετώπιση εποχιακών ή άλλων περιοδικών 
ή πρόσκαιρων αναγκών σύμφωνα με το Ν.2503 άρθρο 18, 
παρ. 12, μία (1) θέση ΠΕΙ5 Παιδιάτρου, μία (1) θέση ΠΕ16 
Ψυχολόγου, τρεις (3) θέσεις ΤΕ9 Βρεφονηπιοκόμων και 
τέσσερις (4) θέσεις Βοηθητικού Προσωπικού. 

Άρθρο 7 

Τυπικά Προσόντα Διορισμού 

Τα ειδικά προσόντα διορισμού στον εισαγωγικό βαθμό 
των ανωτέρω κλάδων ορίζονται: 

1 .Στον κλάδο ΠΕΙ5 Ιατρών Ειδικοτήτων 
Άδεια τίτλου αντίστοιχης ειδικότητας από την αρμόδια 
Ελληνική αρχή (άρθρο 16 Π.Δ. 37α/86 και άρθρο 6 του 
Π.Δ. 22/90). 

2. Στον κλάδο ΠΕΙ6 Ψυχολόγων 

Άδεια τίτλου αντίστοιχης ειδικότητας από την αρμόδια 
Ελληνική αρχή (άρθρο 29 Π.Δ. 37α/86). 

3. Στον κλάδο ΤΕ2 Κοινωνικών Λειτουργών 

Πτυχίο ή δίπλωμα κοινωνικής εργασίας ΤΕΙ, της ημεδα¬ 
πής ή ισότιμων σχολών της ημεδαπής ή αλλοδαπής ή ΚΑ- 

ΤΕΕ ή ισότιμων σχολών της ημεδαπής ή αλλοδαπής και 
άδεια άσκησης επαγγέλματος (άρθρο 4 Π.Δ. 37α/86 και 
άρθρο 9του Π.Δ. 22/90). 

4. Στον κλάδο ΤΕ9 Βρεφονηπιοκόμων ή ΤΕ16 Νηπιαγω¬ 
γών 

Πτυχίο ή δίπλωμα ΤΕΙ της ημεδαπής ή ισότιμων σχολών 
της ημεδαπής ή αλλοδαπής ή ΚΑΤΕΕ ή ισότιμων σχολών 
της ημεδαπής ή αλλοδαπής και, αν δεν υπάρχουν υποψή¬ 
φιοι με τέτοιο πτυχίο, πτυχίο αναγνωρισμένης ανώτατης 
σχολής οικιακής οικονομίας ή ανώτερων σχολών επισκε- 
πτριών αδελφών ή νοσοκόμων ή αδελφών νοσοκόμων ή 
κοινωνικής εργασίας της ημεδαπής ή ισότιμων σχολών αλ¬ 
λοδαπής (άρθρο 5 Ν. 1431 /84 και άρθρο 17 Π .Δ. 37α/86). 

Στον κλάδο ΤΕΙ6 Νηπιαγωγών ειδικότερα προσόν διο¬ 
ρισμού είναι το πτυχίο Βρεφονηπιοκομίας ΤΕΙ της ημεδα¬ 
πής ή ισότιμων σχολώντης ημεδαπής ή αλλοδαπής ή πτυ¬ 
χίο ανώτερης δημόσιας σχολής νηπιαγωγών (άρθρο 11 
Π.Δ. 22/90). 

5. Στον κλάδο ΤΕΙ7 Διοικητικού-Λογιστικού 

Πτυχίο ή δίπλωμα διοίκησης επιχειρήσεων ή λογιστικής 
ΤΕΙ ή το ομώνυμο ή αντίστοιχης ειδικότητας, πτυχίο ή δί¬ 
πλωμα ισότιμων σχολών της ημεδαπής ή αλλοδαπής ή 
ΚΑΤΕΕ ή ισότιμων σχολώντης ημεδαπής ή αλλοδαπής ή 
δίπλωμα της σχολής στατιστικής που λειτούργησε υπό 
την εποπτεία της Ανώτατης Βιομηχανικής Σχολής Πει¬ 
ραιά (παρ. γ άρθρου 4 Π.Δ. 37α/86 και άρθρο 8 του Π.Δ. 
22/90). 

6. Στον κλάδο ΔΕ Διαχειριστών 

Απολυτήριο Λυκείου ή εξαταξίου Γυμνασίου ή ισότιμης 
σχολής μέσης εκπαίδευσης (εδ. ΕάρθρουδΝ. 1431/84). 

7. Στον κλάδο ΔΕ Βοηθών Βρεφοκόμων-Παιδοκόμων 

Τα οριζόμενα στο άρθρο 13 του Π .Δ. 37α/86 που λεπτο¬ 
μερώς αναγράφονται στην επόμενη παρ. 8 του άρθρου 5 
του παρόντος και στο άρθρο 13 του Π .Δ. 22/90. 

8. Στον κλάδο ΔΕ32 Μαγείρων 

Ομώνυμος ή αντίστοιχος ή συναφής τίτλος τεχνικού- 
επαγγελματικού λυκείου ή τεχνικής επαγγελματικής σχο¬ 
λής Δ/θμιας εκπαίδευσης ή σχολής μαθητείας του ΟΑΕΔ 
του Ν. 1346/83 (ΦΕΚ 46Α) ή άλλης ισότιμης σχολικής μο¬ 
νάδας της ημεδαπής ή αλλοδαπής. 

Για τον διορισμό στη θέση αυτή με τυπικό προσόν απο¬ 
λυτήριο τίτλο τεχνικής-επαγγελματικής σχολής Δ/θμιας 
εκπαίδευσης, ή σχολής μαθητείας του ΟΑΕΔ του Ν. 
1346/83 ή άλλης ισότιμης σχολικής μονάδας της ημεδα¬ 
πής ή αλλοδαπής, απαιτείται και τριετής εμπειρία μετά 
την απόκτηση του απολυτήριου τίτλου στην ειδικότητα ή 
σε συναφή ειδικότητα. Για την απόκτηση της 3ετούς 
εμπειρίας συνυπολογίζεται και ο χρόνος στρατιωτικής 
θητείας κατά τον οποίο ο στρατεύσιμος ασχολήθηκε σε 
εργασίες της οικείας ή συναφούς ειδικότητας (άρθρο 13 
Π.Δ. 37α/86 και άρθρο 13 του Π.Δ 22/90). 

9. Στον κλάδο ΥΕ1 Κλητήρων - Θυρωρών - Γ ενικών Κα¬ 
θηκόντων 

ΥΕ14 Βοηθών Μαγείρων 

ΥΕ16 Προσωπικού Καθαριότητας 

Απολυτήριος τίτλος υποχρεωτικής εκπαίδευσης (δηλα¬ 
δή 3ταξίου Γ υμνασίου) ή απολυτήριο εξαταξίου Γ υμνασί¬ 
ου ή για υποψηφίους που έχουν αποφοιτήσει μέχρι και το 
1980, απολυτήριο δημοτικού σχολείου ή απολυτήριος τίτ¬ 
λος κατώτερης τεχνικής σχολής του Ν.Δ. 580/1970 (άρ¬ 
θρο 8 Π.Δ. 37α/86 και άρθρο 16 Π.Δ. 22/90 για ΥΕ1 και άρ¬ 
θρο 25 Π.Δ. 37α/86 και άρθρο 16 Π.Δ. 22/90 για ΥΕ14 και 
ΥΕ16). 


Άρθρο 8 

Καθήκοντα και Αρμοδιότητες Προσωπικού 

Α. ΔΙΕΥΘΥΝΣΗ 

Καθήκοντα Διευθυντή 

Τα καθήκοντα του Διευθυντή ασκεί κατά προτεραιότη¬ 
τα ένας υπάλληλος των Κλάδων ΤΕ Βρεφονηπιοκομίας 
καιΤΕ Νηπιαγωγών (προσωρινός) με τυπικό προσόν πτυ¬ 
χίο Βρεφονηπιοκομίας, εφόσον έχει τα λοιπά τυπικά και 
ουσιαστικά προσόντα, σύμφωνα με τις κείμενες διατάξεις 
για κρίση και επιλογή. Αν δεν υπάρχουν υπάλληλοι με τα 
ως άνω τυπικά και ουσιαστικά προσόντα, κρίνονται για 
την κατάληψη της ως άνω θέσης και υπάλληλοι από τους 
υπόλοιπους υφισταμένους κλάδους. Κατά την πρώτη 
εφαρμογή της παρούσας διάταξης δικαίωμα συμμετοχής 
στις κρίσεις για την κατάληψη της ανωτέρω θέσης έχουν 
και όσοι υπηρετούν κατά την έναρξη ισχύος του παρό¬ 
ντος σε θέση προϊσταμένου οργανικής μονάδας ανεξαρ¬ 
τήτως κλάδου, εφόσον έχουν επιλεγεί για την κατάληψη 
της θέσης στην οποία υπηρετούν, ύστερα από κρίση του 
οικείου Υπηρεσιακού Συμβουλίου. 

Ειδικότερα, ο Διευθυντής: 

1. Παρίσταται στις συνεδριάσεις του Διοικητικού Συμ¬ 
βουλίου, χωρίς ψήφο, στην περίπτωση που δεν είναι μέ¬ 
λος του Διοικητικού Συμβουλίου, εισηγείται θέματα ημε¬ 
ρήσιας διάταξης που καταρτίζεται από τον Πρόεδρο του 
Δ.Σ. και εκφέρει γνώμη για κάθε ένα από αυτά, που κατα- 
χωρείται στα πρακτικά. 

2. Εισηγείται στο Διοικητικό Συμβούλιο κάθε θέμα που 
ασχολείται με τη λειτουργία, το προσωπικό, τους γονείς 
και την υλικοτεχνική υποδομή των Τμημάτων, όπως: 

α) τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία τους. 

β) το παιδαγωγικό υλικό και τον πόσης φύσεως εξοπλι¬ 
σμό. 

γ) τις απαραίτητες εργασίες για την επισκευή και συ¬ 
ντήρηση των κτιρίων. 

δ) την επιμόρφωση του προσωπικού. 

3. Φροντίζει για την πιστή εφαρμογή της κείμενης νομο¬ 
θεσίας, των εγκυκλίων και οδηγιών του Υπουργείου και 
για την πιστή εφαρμογή των αποφάσεων του Διοικητικού 
Συμβουλίου. 

4. Είναι αρμόδιος για την εύρυθμη λειτουργία του Δη¬ 
μοτικού Νομικού Προσώπου και την τήρηση του Κανονι¬ 
σμού Λειτουργίας. 

5. Είναι αρμόδιος και επιμελείται σε συνεργασία με τους 
Προϊσταμένους Τμημάτων, για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας, 
προτείνοντας ενιαίο παιδαγωγικό πρόγραμμα. 

6. Εποπτεύει, συντονίζει και κατευθύνει το παιδαγωγικό 
έργο των Τμημάτων. 

7. Εγκρίνει και υπογράφει τα αιτήματα των Προϊσταμέ¬ 
νων που αφορούν ανάγκες των Τμημάτων τους. 

8. Φροντίζει για την εσωτερική τάξη των Τμημάτων και 
υποχρεούται για κάθε σημειούμενη παράβαση ή ανωμα¬ 
λία που αναφέρεται από την Προϊσταμένη του Τμήματος 
να ενημερώνει το Διοικητικό Συμβούλιο. 

9. Προΐσταται όλων των υπαλλήλων του Ν.Π.Δ.Δ., 
ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο 
τους, ανάλογα προς τις ανάγκες που ανακύπτουν κάθε 
φορά. 

10. Συντάσσει την εμπιστευτική αλληλογραφία του 
Ν.Π.Δ.Δ., καθώς επίσης και την υπόλοιπη αλληλογραφία 
τούτου, εφόσον για την τελευταία αυτή περίπτωση δεν 
υπηρετεί υπάλληλος των Κλάδων Διοικητικού - Λογιστι¬ 
κού ή Διαχειριστών ή υπηρετεί, αλλά αυτός απουσιάζει ή 
κωλύεται, και υπογράφει τα έγγραφα εκείνα, για τα οποία 
έχει εξουσιοδοτηθεί από το Διοικητικό Συμβούλιο. 

11. Τηρεί τη σφραγίδα του Ν.Π.Δ.Δ. και την εμπιστευτι- 
κή αλληλογραφία του. 

12. Συνεργάζεται με τον υπάλληλο των Κλάδων Διοικη¬ 
τικού - Λογιστικού ή Διαχειριστών και το Διοικητικό Συμ¬ 
βούλιο για την κατάρτιση του ετήσιου προϋπολογισμού 
εσόδων-εξόδων του Ν.Π.Δ.Δ. και του απολογισμού και 
ισολογισμού τούτου. 

13. Τηρεί όλα τα απαραίτητα βιβλία. 

14. Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης και διοίκησης και τα λοιπά πα¬ 
ραστατικά στοιχεία που τηρεί ο υπάλληλος των Κλάδων 
Διοικητικού-Λογιστικού ή Διαχειριστών. 

15. Ασκεί τα καθήκοντα του υπαλλήλου των Κλάδων Δι- 
οικητικού-Λογιστικού ή Διαχειριστών, σε περίπτωση που 
δεν υπηρετεί στο Σταθμό τέτοιος υπάλληλος ή υπηρετεί, 
αλλά απουσιάζει ή κωλύεται, και εκτελεί κάθε άλλη εργα¬ 
σία σε περίπτωση έκτακτης ανάγκης. 

16. Όταν δεν υπηρετεί Διευθυντής ή υπηρετεί αλλά 
απουσιάζει ή κωλύεται, όλα τα παραπάνω καθήκοντα 
ασκεί ο νόμιμος αναπληρωτής αυτού. 

Β. ΤΜΗΜΑΤΑ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ 
ΣΤΑΘΜΩΝ 

Καθήκοντα Προϊσταμένου Τμήματος 

Τα καθήκοντα του Προϊσταμένου ασκεί κατά προτεραι¬ 
ότητα ένας υπάλληλος των Κλάδων ΤΕ Βρεφονηπιοκο- 
μίας καιΤΕ Νηπιαγωγών (προσωρινός) με τυπικό προσόν 
πτυχίο Βρεφονηπιοκομίας, εφόσον έχει και τα λοιπά τυπι¬ 
κά και ουσιαστικά προσόντα, σύμφωνα με τις κείμενες 
διατάξεις για κρίση και επιλογή. Αν δεν υπάρχουν υπάλ¬ 
ληλοι με τα ως άνω τυπικά και ουσιαστικά προσόντα, κρί- 
νονται για την κατάληψη των ως άνω θέσεων και υπάλλη¬ 
λοι από τους υπόλοιπους υφισταμένους κλάδους. Κατά 
την πρώτη εφαρμογή της παρούσας διάταξης δικαίωμα 
συμμετοχής στις κρίσεις για την κατάληψη των ανωτέρων 
θέσεων έχουν και όσοι υπηρετούν κατά την έναρξη 
ισχύος του παρόντος σε θέση προϊσταμένου οργανικής 
μονάδας ανεξαρτήτως κλάδου, εφόσον έχουν επιλεγεί 
για την κατάληψη της θέσης στην οποία υπηρετούν, ύστε¬ 
ρα από κρίση του οικείου Υπηρεσιακού Συμβουλίου. 

Ειδικότερα, ο Προϊστάμενος είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του Κανονισμού Λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με τους Βρεφονηπιο¬ 
κόμους. Απασχολείται με τα παιδιά και ασκεί όλα τα κα¬ 
θήκοντα των υπαλλήλωντου κλάδου Βρεφονηπιοκόμων ή 
Νηπιαγωγών (προσωρινός). 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του και επιλαμβάνεται 
κάθε θέμα που αφορά το προσωπικό. 

4. Εισηγείται στη Δ/νση τις ανάγκες του Τμήματος σε 
προσωπικό και πάσης φύσεως εξοπλισμό και την επιμόρ¬ 
φωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 


6. Τηρεί άλατα απαραίτητα βιβλία. 

Καθήκοντα του κλάδου Βρεφονηπιοκόμων 

1. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων ανάλογα με την ηλικία των παιδιών 
και τις ανάγκες τους. 

2. Επιβλέπουν την τακτοποίηση των κρεβατιών των παι¬ 
διών και των λοιπών επίπλων και τον κατάλληλο αερισμό 
των αιθουσών. 

3. Φροντίζουν για την ανάπαυση των παιδιών. 

4. Βοηθούν τα παιδιά να ικανοποιούν τις ατομικές τους 
ανάγκες και ενθαρρύνουν την αυτοεξυπηρέτησή τους. 

5. Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

6. Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας-βοηθητικών ερ¬ 
γασιών, και φροντίζουν τα παιδιά κατά την ώρα του φα¬ 
γητού τους. 

7. Ενημερώνουν τους αρμοδίους και τον Παιδίατρο για 
κάθε ύποπτο σχετικά με την υγεία τους περιστατικό. 

8. Τηρούν το βιβλίο παρουσίας των παιδιών και ενημε¬ 
ρώνουν για τις καθυστερήσεις παιδιών στην προσέλευσή 
τους είτε τις απουσίες τους. 

9. Λόγω της άμεσης επαφής τους με τα παιδιά προσφέ¬ 
ρουν σε αυτά με υπομονή και στοργή όλες τις δυνατότη¬ 
τες για να αναπτύξουν την προσωπικότητά τους επιδιώ¬ 
κοντας συνεχώς να δημιουργήσουν σε αυτά ικανότητα 
συγκέντρωσης, αυτενέργειας, εμπιστοσύνη στον εαυτό 
τους και στις προσωπικές τους δυνατότητες. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (εκφοβισμός, σωματική ποι¬ 
νή). 

10. Εισηγούνται στον Προϊστάμενο του Τμήματος τον 
έγκαιρο εφοδιασμό των αιθουσών με τα είδη που είναι 
απαραίτητα για την υλοποίηση του προγράμματος (παι¬ 
χνίδια, εποπτικά μέσα κλπ.). 

11. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
υλικό που τους έχει διατεθεί. 

12. Διατηρούν επαφή με τους γονείς και κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών του τμήματός τους. 

Οι υπάλληλοι του Κλάδου Βρεφονηπιοκομίας, εφόσον 
υπηρετούν σε τμήματα βρεφών, έχουν πέρα από τα προ- 
αναφερόμενα καθήκοντα και τα ακόλουθα: 

α. Είναι υπεύθυνοι για την κανονική και σύμφωνα με 
τους κανονισμούς και τις οδηγίες του παιδιάτρου λει¬ 
τουργία του βρεφικού τμήματος. 

β. Επιμελούνται της παρασκευής του γάλατος και της 
λοιπής τροφής στα βρέφη κατά τις οδηγίες του παιδιά¬ 
τρου και γενικά φροντίζουν για την ικανοποίηση των ατο¬ 
μικών και σωματικών αναγκώντων βρεφών (καθαριότητα, 
διατροφή). 

γ. Επιμελούνται του καθημερινού ιματισμού των βρε¬ 
φών που παραλαμβάνουν από τον υπάλληλο των κλάδων 
Διοικητικού-Λογιστικού ή Διαχειριστών, ευθυνόμενοι για 
κάθε απώλεια ή καταστροφή του. 

Καθήκοντα του κλάδου Βοηθών Βρεφοκόμων - 
Παιδοκόμων 

α. Βοηθούν το παιδαγωγικό προσωπικό σε όλα τα κα¬ 
θήκοντα τους και εκτελούν τις οδηγίες που παίρνουν απ’ 
αυτό. 

β. Δεν έχουν τμήμα βρεφών ή νηπίων αλλά έχουντην ευ¬ 
θύνη του τμήματος σε περίπτωση απουσίας της υπεύθυ¬ 
νης παιδαγωγού. 

γ. Σε περίπτωση απουσίας της παιδαγωγού για έκτα¬ 
κτους λόγους ή ασθένεια ή άδεια αντικαθιστούν την παι¬ 
δαγωγό, απευθυνόμενοι στην υπεύθυνο του Σταθμού για 
βοήθεια και υποστήριξη. 

Καθήκοντα Υπαλλήλων των Κλάδων Διοικητικού-Λογι- 
στικού ή Διαχειριστών 

α. Διοικητικού: 

1. Εκτελεί χρέη Γραμματέα στο Διοικητικό Συμβούλιο 
του Ν.Π.Δ.Δ. και καταχωρεί τις αποφάσεις που λαμβάνο- 
νται απ’ αυτό στο βιβλίο Πρακτικών συνεδριάσεωντου Δι¬ 
οικητικού Συμβουλίου. 

2. Είναι υπεύθυνος και οφείλει να παρακολουθεί όλες 
τις διοικητικές πράξεις του Δημοτικού Νομικού Προσώ¬ 
που 

3. Συντάσσειτην αλληλογραφία του Ν.Π.Δ.Δ., εκτός της 
εμπιστευτικής. 

4. Τηρείτο αρχείο του Σταθμού, την κείμενη Νομοθεσία, 
τον Κανονισμό λειτουργίας του Σταθμού, τον Οργανισμό 
Εσωτερικής Υπηρεσίας και τις εγκύκλιες οδηγίες του 
Υπουργείου, πληντης εμπιστευτικής αλληλογραφίας. 

5. Εκτελεί κάθε εξωτερική εργασία του Ν.Π.Δ.Δ. 

6. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

7. Σε περίπτωση που δεν υπηρετεί στο Ν.Π.Δ.Δ. υπάλ¬ 
ληλος του Κλάδου Λογιστικού ή Διαχειριστών, ή υπηρετεί 
αλλά απουσιάζει ή κωλύεται, ασκεί και τα καθήκοντα του 
κλάδου αυτού, σε συνεργασία με το Διευθυντή. 

β. Λογιστικού ή Διαχειριστών: 

1. Είναι υπεύθυνος για την προμήθεια και τον έγκαιρο 
εφοδιασμό των Τμημάτων με τα αναγκαία τρόφιμα και 
υλικά, για την καλή φύλαξη, συντήρηση και διάθεση του 
υλικού, καθώς και για τη λοιπή εν γένει περιουσία των 
Σταθμών, σύμφωνα με τις εκάστοτε αποφάσεις του Διοι¬ 
κητικού Συμβουλίου. 

2. Συντάσσει τις μισθοδοτικές καταστάσεις του πάσης 
φύσεως προσωπικού του Ν.Π.Δ.Δ. 

3. Συνεργάζεται με το Διευθυντή για τον καθορισμό της 
αναγκαίας ποσότητας τροφίμων και λοιπών υλικών. 

4. Τηρεί τα διαχειριστικά βιβλία, εκτός εκείνων που τη¬ 
ρεί ο Διευθυντής, τα οποία αναφέρονται στην παρ. 19 του 
άρθρου 6του παρόντος κανονισμού. 

5. Συγκεντρώνει όλα τα απαραίτητα δικαιολογητικά, με 
βάση τα οποία εκδίδει τα χρηματικά εντάλματα πληρω¬ 
μής, τα οποία συνυπογράφει με τον Πρόεδρο του Διοικη¬ 
τικού Συμβουλίου. 

6. Είναι υπεύθυνος για την τήρηση γενικά των λογαρια¬ 
σμών, τη συγκέντρωση των παραστατικών στοιχείων της 
διαχείρισης και τη φύλαξη και ταξινόμηση των δικαιολο- 
γητικών εισπράξεων και πληρωμών, έτσι που να είναι ευ¬ 
χερής ο έλεγχος οποιοδήποτε χρόνο. 

7. Παραλαμβάνει, παρουσία του Διευθυντή και των λοι¬ 
πών μελών της επιτροπής, υλικά, αφού προηγουμένως τα 
ζυγίσει, και φροντίζει στη συνέχεια για την αποθήκευσή 
τους. 

8. Μεριμνά για την έγκαιρη κατάθεση των σχετικών χρη¬ 
ματικών ποσών στο λογαριασμό που τηρεί σε πιστωτικό 
ίδρυμα. 

9. Συνεργάζεται με το Διευθυντή για την κατάρτιση του 
προϋπολογισμού εσόδων και εξόδων, καθώς και του απο¬ 
λογισμού και ισολογισμού του Ν.Π.Δ.Δ. 


10. Είναι υπεύθυνος και οφείλει να παρακολουθεί όλες 
τις διαχειριστικές πράξεις του Ν.Π.Δ.Δ. 

11. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

12. Σε περίπτωση που δεν υπηρετεί στο Ν.Π.Δ.Δ. υπάλ¬ 
ληλος του Κλάδου Διοικητικού ή υπηρετεί αλλά απουσιά¬ 
ζει ή κωλύεται, ασκεί και τα καθήκοντα του κλάδου αυτού 
σε συνεργασία με το Διευθυντή. 

Καθήκοντα Υπαλλήλων του Κλάδου Μαγειρείων 

Ο υπάλληλος που ορίζεται να ασκεί τα καθήκοντα μα¬ 
γείρου: 

1. Παραλαμβάνει από τον υπεύθυνο την αναγκαία πο¬ 
σότητα υλικών για το ημερήσιο φαγητό και υπογράφει τα 
σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

3. Φροντίζει για το σερβίρισμα του προγεύματος καιτου 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και τα λοιπά είδη εστιάσεως που παραλαμβάνει και οφεί¬ 
λει να φροντίζει για την καλή συντήρηση και καθαριότητα 
αυτών, καθώς καιτου χώρου του μαγειρείου, ευθυνόμε- 
νος για κάθε απώλεια ή καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για την δια¬ 
τήρηση τηςτάξης καιτης καθαριότητας του χώρου αυτού. 

6. Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως βοηθός 
(μαγείρισσα ή τραπεζοκόμος), και σε περίπτωση έλλει¬ 
ψης αυτού, από το προσωπικό καθαριότητας - βοηθητι¬ 
κών εργασιών, με υπόδειξη του Προϊσταμένου. 

7. Εκτελεί κάθε άλλη εργασία ο ίδιος, καθώς και ο βοη¬ 
θός, όταν υπάρχει, σε περίπτωση ανάγκης, με υπόδειξη 
του Προϊσταμένου. 

Καθήκοντα Υπαλλήλων του Κλάδου ΔΕ29 Οδηγών Αυ¬ 
τοκινήτων 

1. Επιλαμβάνεται για την ασφαλή μεταφορά των φιλο¬ 
ξενούμενων στους Σταθμούς παιδιών κατά τις ώρες προ¬ 
σέλευσης και αποχώρησης αυτών και σε λοιπές μετακι¬ 
νήσεις τους για λόγους εκπαιδευτικούς και ψυχαγωγι¬ 
κούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου και οφείλει να τηρεί σχολαστικά 
τον Κώδικα Οδικής Κυκλοφορίας και τους όρους ασφα¬ 
λούς μεταφοράς των παιδιών. 

3. Εκτελεί τις εξωτερικές εκείνες εργασίες του 
Ν.Π.Δ.Δ., που καθορίζονται από το Διευθυντή στο μεσο¬ 
διάστημα των μεταφορών. 

Καθήκοντα Υπαλλήλωντου Κλάδου Προσωπικού Καθα¬ 
ριότητας 

1. Εκτελούντις εργασίες καθαριότητας όλων των εσω¬ 
τερικών και εξωτερικών χώρων του κάθε Σταθμού, εκτός 
εκείνων του μαγειρείου καιτης αποθήκης. 

2. Είναι αποκλειστικά υπόλογοι για το γενικό ιματισμό 
του κάθε Σταθμού, που παραλαμβάνουν, εκτός εκείνου 
που χρησιμοποιείται από κάθε υπάλληλο του Κλάδου 
Βρεφονηπιοκομίας ή Νηπιαγωγών (προσωρινός) και 
οφείλουν να μεριμνούν για την καλή συντήρηση, καθα¬ 
ριότητα και φύλαξη αυτού στον κατάλληλο χώρο αποθή¬ 
κευσής του, ευθυνόμενοι για κάθε απώλεια ή αδικαιολό¬ 
γητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παρευρί- 
σκονται στο χώρο της τραπεζαρίας και βοηθούν τους 
υπαλλήλους των Κλάδων Βρεφονηπιοκομίας ή Νηπιαγω¬ 
γών (προσωρινός), καθ’ όλη τη διάρκεια του φαγητού των 
παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν, εφόσον παρίσταται ανάγκη, στην προετοι¬ 
μασία των παιδιών του νηπιακού τμήματος για τη μεσημ¬ 
βρινή τους ανάπαυση, καθώς και στην ετοιμασία αυτών 
για την αποχώρησή τους από τον Σταθμό. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο βοηθητικού προσωπι¬ 
κού μαγειρείου, εκτελούν εκ περιτροπής και τα καθήκο¬ 
ντα του μαγείρου, 

μέχρι την πρόσληψη εκτάκτου υπαλλήλου προς ανα- 
πλήρωση του κωλυομένου ή ασθενούς. 

1. Επιλαμβάνονται της καθαριότητας των παιδιών του 
νηπιακού και βρεφικού τμήματος. 

2. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Προϊσταμένου. 

Καθήκοντα Υπαλλήλων του Κλάδου Κλητήρων-Θυρω- 
ρών-Γενικών Καθηκόντων 

1. Μεταφέρει την αλληλογραφία από και προς το ταχυ¬ 
δρομείο. 

2. Φροντίζει για τη διατήρηση σε καλή κατάσταση όλων 
των χώρων και εγκαταστάσεων του Σταθμού. 

3. Μεταφέρει τα διάφορα είδη και υλικά. 

4. Εκτελεί κάθε άλλη εξωτερική εργασία που του ανατί¬ 
θεται από το Διευθυντή. 

Καθήκοντα Υπαλλήλων του Κλάδου Ιατρών Ειδικοτή¬ 
των 

Ο Παιδίατρος: 

1. Εκτελεί την υγειονομική υπηρεσία στα Τμήματα μία 
φορά την εβδομάδα. 

2. Υποβάλλει σε ιατρική εξέταση όλα τα παιδιά, παρα¬ 
κολουθεί τη σωματική και διανοητική τους ανάπτυξη και 
ελέγχει την τήρηση των υποχρεωτικών εμβολιασμών 
τους. 

3. Τηρεί τις καρτέλες παρακολούθησης της υγείας των 
παιδιών και υποδεικνύει την ενδεδειγμένη αγωγή, ενημε¬ 
ρώνοντας τον Προϊστάμενο και τους γονείς. 

4. Υποδεικνύει τα μέτρα που πρέπει να λαμβάνονται για 
την υγιεινή των παιδιών και την εν γένει υγειονομική κα¬ 
τάσταση του κάθε Σταθμού. 

5. Διατηρεί σε κάθε Σταθμό φαρμακείο με τα απαραίτη¬ 
τα φάρμακα πρώτων βοηθειών. 

6. Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεσή τους. 

7. Καταρτίζει πρόγραμμα και αναπτύσσει δραστηριότη¬ 
τες αγωγής υγείας για τα παιδιά, το προσωπικό και τους 
γονείς. 

8. Συνεργάζεται στενά με την κοινωνική λειτουργό, την 
ψυχολόγο και το εκπαιδευτικό προσωπικό. 

Η περιφρούρηση της υγείας του παιδιού αποτελεί επί¬ 
σης υποχρέωση και του λοιπού προσωπικού του Τμήμα¬ 
τος, το οποίο εφαρμόζει πιστά όλα τα απαραίτητα μέτρα 


υγιεινής και ασφάλειας και ευθύνεται για κάθε αμέλεια ή 
παράλειψη που να έχει επίπτωση στην υγεία των παιδιών. 
Το προσωπικό των Σταθμών υποβάλλεται τακτικά σε προ¬ 
ληπτικό ιατρικό έλεγχο και εφοδιάζεται με ειδικό ατομικό 
βιβλιάριο υγείας που θεωρείται από την αρμόδια Υγειο¬ 
νομική Υπηρεσία. 

Καθήκοντα Υπαλλήλων του Κλάδου Ψυχολόγων και 
Κοινωνικών Λειτουργών 

1. Συνεργάζονται με τα παιδιά και τις οικογένειές τους, 
με σκοπό να συμβάλλουν στην αντιμετώπιση τυχόν ψυχο¬ 
λογικών, ατομικών ή οικογενειακών προβλημάτων, σεβό¬ 
μενοι την προσωπικότητα, την αξιοπρέπεια και τα δικαιώ¬ 
ματα των παιδιών και του άμεσου οικογενειακού περιβάλ¬ 
λοντος τους. 

2. Συνεργάζονται με το υπόλοιπο προσωπικό του Τμή¬ 
ματος και έχουν την ευθύνη της εύρυθμης λειτουργίας 
του ιατρείου σε κάθε Σταθμό. 

3. Συνεργάζονται με τη Διοίκηση του Ν.Π.Δ.Δ. και έχουν 
την ευθύνη για την οργάνωση, εκπαίδευση και αξιοποίη¬ 
ση των εθελοντών, καθώς και την παρακολούθηση της 
πρακτικής ασκήσεως των σπουδαστών των παράίατρι- 
κών σχολών, που θα εκπαιδεύονται ενδεχομένως στο κά¬ 
θε Τμήμα. 

4. Βοηθούν τον ιατρό κατά τις ημέρες και ώρες λει¬ 
τουργίας του Ιατρείου. 

5. Μαζί με τον ιατρό έχουν την ευθύνη φύλαξης και δια¬ 
χείρισης του φαρμακευτικού και υγειονομικού υλικού του 
κάθε Τμήματος. 

6. Επισημαίνουν τις περιπτώσεις των παιδιών που χρει¬ 
άζονται οικογενειακή και επιστημονική βοήθεια και επι¬ 
σκέπτονται τα σπίτια τους και παρέχουν τις φροντίδες και 
οδηγίες τους. 

7. Επιλαμβάνονται γενικά κάθε θέμα υγείας που αφορά 
νοσηλευτικές φροντίδες και οδηγίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Ιουλίου 2002 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΚΥΡΙΑΚΗ ΤΥΜΠΑΝΙΔΟΥ 

-♦- 

Αριθ. 8467 (2) 

Σύσταση Αμιγούς Δημοτικής Επιχείρισης με την επωνυ¬ 
μία «Δημοτική Επιχείρηση Δήμου Ινναχωρίου» Νομού 
Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Δημοτικού και Κοινοτικού Κώδικα 
του (Π.Δ. 410/95). 

2. Το Ν.2503/97 «Διοίκηση Οργάνωση Στελέχωση της 
Περιφέρειας και άλλες διατάξεις. 

3. Την αριθμ. 6/2002 απόφαση του δημοτικού συμβου¬ 
λίου του Δήμου Ινναχωρίου. 

4. Τη σχετική οικονομοτεχνική μελέτη, αποφασίζουμε: 

Συνιστούμε στον Δήμο Ινναχωρίου του Νομού Χανίων 

αμιγή δημοτική επιχείρηση, με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΔΗΜΟΥ ΙΝΝΑΧΩΡΙΟΥ» ως ίδιο νομικό πρό¬ 
σωπο ιδιωτικού δικαίου, η λειτουργία της οποίας θα διέ- 
πεταιαπότις δ/ξειςτων άρθρων 277-284,287 και 291 του 
Π.Δ. 410/1995. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


12465 


Σκοποί και στόχοι της Επιχείρησης, 
α) Ανάληψη πρωτοβουλιών και δράσεων για την προα¬ 
γωγή υποβοήθηση και υλοποίηση αναπτυξιακών δραστη¬ 
ριοτήτων και ενεργειών αναβάθμισης του Δήμου Ινναχω- 
ρίου αλλά και του ευρύτερου δημόσιου, ιδιωτικού και κοι¬ 
νωνικού τομέα. 

β) Η μέριμνα για την μελέτη - κατασκευή - επέκταση - δια¬ 
χείριση και αξιοποίηση της τεχνικής και κοινωνικοπολιτι- 
στικής υποδομής της περιοχής του Δήμου και η εκπόνηση 
μελετών και κατασκευή έργωντης ευρύτερης περιοχής με 
παράλληλη διασφάλιση της συμβατικότητας κάθε προ¬ 
γράμματος και έργου με την προστασία της φύσης. 

γ) Η αξιοποίηση των πλουτοπαραγωγικών πόρων της 
περιοχής, η ανάληψη πρωτοβουλιών με παράλληλη αξιο¬ 
ποίηση της περιουσίας του Δήμου και του τοπικού αν¬ 
θρώπινου δυναμικού καθώς και ο σχεδιασμός, η ανάληψη 
και υλοποίηση επενδυτικών έργων και επιχειρηματικών 
δραστηριοτήτων. 

δ) Ο σχεδιασμός, η υλοποίηση, παρακολούθηση, δια¬ 
χείριση, αξιολόγηση Ελληνικών και Κοινοτικών Προγραμ¬ 
μάτων και πρωτοβουλιών καθώς και η υποβολή ολοκλη¬ 
ρωμένων προτάσεων και Προγραμμάτων σε πάσης (ρύ¬ 
σεως Περιφερειακές, Εθνικές, Κοινοτικές και Διεθνείς 
Αρχές και Φορείς για την εξασφάλιση χρηματοδοτήσεων 
και πόρων για ίδιο λογαριασμό του Δήμου Ινναχωρίου ή 
και τρίτων που προωθούν την ανάπτυξη της περιοχής. 

ε) Η εφαρμογή ενός ολοκληρωμένου προγράμματος 
πολιτιστικής ανάπτυξης στο Δήμο Ινναχωρίου με την δη¬ 
μιουργία της απαραίτητης πολιτιστικής υποδομής και τη 
στήριξη και διάδοση της σύγχρονης καλλιτεχνικής και πα¬ 
ραδοσιακής πνευματικής δημιουργίας και δραστηριότη¬ 
τας καθώς και της αρχιτεκτονικής κληρονομιάς. 

στ) Η κατασκευή και διαχείριση χώρων κοινοτικών και 
πολιτιστικών λειτουργιών με σκοπό την παροχή υπηρε¬ 
σιών για την εξυπηρέτηση του κοινού και την οικονομική 
εκμετάλλευση αυτών. 

ζ) Η ανάληψη δραστηριοτήτων που έχουν σχέση με την 
αναψυχή και συγκεκριμένα με την δημιουργία και εκμε¬ 
τάλλευση αναψυκτηρίων, κυλικείων, κ.α. 

η) Η ενίσχυση της μαζικής σωματικής αγωγής με την δη¬ 
μιουργία καινούργιων θεσμών αθλητικού χαρακτήρα κα¬ 
θώς και η στήριξη και προώθηση των ήδη υπαρχόντων 
που θα δίνουν διεξόδους στον ελεύθερο χρόνο των κα¬ 
τοίκων π.χ. προγράμματα μαζικού αθλητισμού της ΓΓΑ 
για νέους - γυναίκες - μαθητές οργάνωση και διεξαγωγή 
τουρνουά κλπ. 

θ) Η δημιουργία νέων αθλητικών υποδομών για την 
διοργάνωση αθλητικών εκδηλώσεων. 

ι) Η εξειδικευμένη κοινωνική παροχή υπηρεσιών με συ¬ 
νοδευτικές υποστηρικτικές υπηρεσίες προς κοινωνικές 
ομάδες και κατηγορίες πληθυσμού που υφίστανται απο¬ 
κλεισμό από την αγορά εργασίας, με στόχο την καταπο¬ 
λέμηση του κοινωνικού αποκλεισμού και την ένταξη και 
επανένταξη κοινωνικών ομάδων και κατηγοριών πληθυ¬ 
σμού. 

κ) Η ανάπτυξη συνεργασιών και δικτύων με Τοπικούς, 
Περιφερειακούς, Εθνικούς, Ευρωπαϊκούς και Διεθνείς 
φορείς η ίδρυση και συμμετοχή σε φορείς και επιχειρή¬ 
σεις που συμβάλλουν στην Τοπική ανάπτυξη και προω¬ 
θούν τους σκοπούς της Επιχείρησης, την Στρατηγική του 
Δήμου και την πραγμάτωση του ευρύτατου Αναπτυξια¬ 
κού και Κοινωνικοπολιτιστικού ρόλου της Αυτοδιοίκησης, 
λ) Την Περιβαλλοντική Προστασία και Διαχείριση πε¬ 


ριοχών που ανήκουν στο Δήμο με βάση τις αρχές της 
Εθνικής και Κοινοτικής Νομοθεσίας. 

μ) Η υλοποίηση Προγραμμάτων απασχόλησης που 
απευθύνονται σε δραστηριότητες που είναι συμβατές με 
την οικονομία και την αναπτυξιακή δραστηριότητα της πε¬ 
ριοχής. 

Η επιχείρηση διοικείται από Δ.Σ. που αποτελείται από 7 
μέλη τα οποία ορίζονται μαζί με τους αναπληρωτές τους 
από το Δημοτικό Συ μβούλιο. Από τα μέλη του Διοικητικού 
Συμβουλίου 4 τουλάχιστον μέλη πρέπει να είναι αιρετοί 
εκπρόσωποι του Δήμου Ινναχωρίου έκτων οποίων 1 από 
τη μειοψηφία, 1 μέλος πρέπει να είναι εκπρόσωπος των 
εργαζομένων στην επιχείρηση αν αυτή απασχολεί περισ¬ 
σότερους από 20 εργαζόμενους και 1 μέλος πρέπει να εί¬ 
ναι εκπρόσωπος Συλλόγου ή Κοινωνικού φορέα της πε¬ 
ριοχής του Δήμου. 

Τα υπόλοιπα μέλη είναι δημότες ή κάτοικοι του Δήμου 
Ινναχωρίου που έχουν εμπειρία και γνώσεις σχετικές με 
το αντικείμενο της Επιχείρησης. 

Η θητεία του Διοικητικού Συμβουλίου ακολουθείτην Δη¬ 
μοτική περίοδο. 

Η διάρκεια της επιχείρησης είναι 20 χρόνια από τη δη¬ 
μοσίευση της κατά νόμο πράξης στην Εφημερίδα της Κυ- 
βερνήσεως. 

Έδρα της επιχείρησης είναι η έδρα του Δήμου Ινναχω- 
ρίου. Πόροιτης επιχείρησης είναι τα έσοδα από την άσκη¬ 
ση της δραστηριότητάς της, οι πρόσοδοι από την περιου¬ 
σία της δάνεια, κληρονομιές, εισφορές, δωρεές και λοι¬ 
πές νόμιμες επιχορηγήσεις. 

Το αρχικό κεφάλαιο είναι 44.000 ευρώ. 

Η Επιχείρηση διαλύεται με απόφαση του Δημοτικού 
Συμβουλίου του Ινναχωρίου με την απόλυτη πλειοψηφία 
των μελών του, και πράξη του αρμόδιου οργάνου όταν λή¬ 
ξει χωρίς να παραταθεί η διάρκεια της επιχείρησης ή σε 
περίπτωση πτώχευσης της τη διάλυση ακολουθεί η εκκα¬ 
θάριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο ή από ειδικούς εκκαθαριστές που ορίζονται 
(25027/84 απόφαση του Υπουργού Εσωτερικών). Στην εκ¬ 
καθάριση διεκπεραιώνονται οι εκκρεμείς υποθέσεις, ει- 
σπράττονται οι απαιτήσεις, ρευστοποιείται η περιουσία 
και πληρώνονται τα χρέη της επιχείρησης. Το υπόλοιπο 
περιέρχεται στο Δήμο Ινναχωρίου. Η συγκρότηση, η λει¬ 
τουργία και οι αρμοδιότητες των οργάνων διοίκησης, η 
οργάνωση, λειτουργία, διαχείριση, και εποπτεία της επι¬ 
χείρησης, διέπονται απότις σχετικές διατάξεις για τις Δη¬ 
μοτικές Επιχειρήσεις του Π.Δ. 410/95 όπως ισχύουν από: 

Α) Το Π.Δ. 520/88 όπως σήμερα ισχύει. 

Β) Την 25027/84 απόφαση του Υπουργού Εσωτερικών. 

Γ) Το Ν. 2190/94 όπως σήμερα ισχύει. 

Κατά τα λοιπά ισχύουν οι κανόνες της ιδιωτικής οικονο¬ 
μίας. 

Η απόφαση αυτή προκαλεί δαπάνη σε βάρος του προϋ¬ 
πολογισμού του Δήμου Ινναχωρίου για το τρέχον οικονο¬ 
μικό έτος ύψους 44.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 17 Ιουνίου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ&ΠΊ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ϋϋ - γοπί για δημοσιεύματα μετά το 1994 καθορίζεται σε 30 ουτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ουτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβτηβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουίΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































